S-3074/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 8. júní 2021, á hendur D-x-x- I-x-x H-x-x, kt. [...], [...], [...], og A-kvk-nf H-x-x, kt. [...], [...], [...], fyrir fíkniefnalagabrot með því að hafa í félagi, þann 28. apríl 2020, á heimili ákærðu, að [...] í Reykjavík, haft í vörslum sínum í sölu- og dreifingarskyni, samtals 86 kannabisplöntur og 1.557,30 grömm af kannabislaufum og hafa um nokkurt skeið fram til þess dags ræktað greindar plöntur og efni. Lögreglan lagði hald á framangreindar plöntur og efni, sem og ræktunarbúnað við leit í húsnæðinu.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærðu verði dæmd til refsingar og til greiðslu alls sakarkostnaðar. Þá er krafist upptöku á 86 kannabisplöntum og 1.557,30 grömmum af kannabislaufum sem og alls þess ræktunarbúnaði sem lögregla lagði hald á í framangreindri leit og nánar er getið í munaskýrslum nr. 145528, 145529 og 145527, þar með talið lömpum, tjöldum, straumbreytum, loftblásurum, vatnsdælum og tímarofum o. fl. skv. 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærðu sóttu ekki þing við þingfestingu málsins og höfðu ekki boðað forföll en hafði verið birt ákæra og fyrirkall. Verður málið dæmt samkvæmt heimild 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Samkvæmt sakavottorðum dagsettum 1. júní 2021, hefur ákærða A-kvk-nf H-x-x, ekki áður sætt refsingu, og verður það metið henni til refsimildunar, sbr. 5. tölul. 1. mgr. 70. gr. almennra hegningarlaga nr. 19/1940. Ákærði D-x-x- I-x-x- H-x-x, hefur samkvæmt sakavottorði einu sinni áður sætt refsingu en með lögreglustjórasátt 27. janúar 2021 var honum var gert að greiða sekt fyrir umferðarlagabrot og vörslur fíkniefna.

Brot það sem ákært er fyrir í máli þessu var framið áður en ákærði D-x-x- I-x-x-

H-x-x undirritaði framangreinda sátt og verður ákærða því dæmdur hegningarauki nú, sbr. 78. gr. almennra hegningarlaga nr. 19/1940.

Brot ákærðu er réttilega heimfært til refsiákvæða en brot gegn ákvæðum laga nr. 65/1974 um ávana- og fíkniefni geta varðað allt að 6 ára fangelsi, sbr. 5. gr. laganna. Við ákvörðun refsingar er litið til þess að ákærða A-kvk-nf hefur ekki áður sætt refsingu og verður það metið henni til refsimildunar, sbr. 5. tölul. 1. mgr. 70. gr. almennra hegningarlaga nr. 19/1940. Á hinn bóginn er litið til eðlis og umfangs brots ákærðu. Brotið var vel skipulagt og ásetningur ákærðu einbeittur en þau þurftu að koma sér upp sérútbúnaði í húsnæði sem þau hafa til umráða og leggja mikla vinnu í ræktun þeirra fíkniefna sem um ræðir. Þá er einnig litið til þess mikla magns fíkniefna sem ákærðu höfðu í vörslum sínum, í sölu- og dreifingarskyni, sem þau höfðu ræktað um nokkurt skeið. Þá er einnig litið til þess að eðli brotsins bendir til þess að um samverknað hafi verið að ræða, sbr. 2. mgr. 70. gr. almennra hegningarlaga nr. 19/1940. Verður framangreint metið ákærðu til refsiþyngingar, sbr. einnig 6. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu og sakarefni málsins þykir refsing ákærðu A-kvk-ef hæfilega ákveðin fangelsi í sexmánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Með hliðsjón af framangreindu og sakarefni málsins þykir refsing ákærða D-x-x-

I-e-x hæfilega ákveðin fangelsi í sex mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 86 kannabisplöntur, 1.557,30 grömm af kannabislaufum og allur ræktunarbúnaður sem lögregla lagði hald á við rannsókn málsins, sbr. munaskýrslur nr. 145528, 145529 og 145527, þar með talið lampar, tjöld, straumbreytar, loftblásarar, vatnsdælur og tímarofar.

Ákærðu greiði sameiginlega 249.061 krónur í sakarkostnað.

Af hálfu ákæruvaldsins flutti málið L-kvk-nf Á-kvk-nf aðstoðarsaksóknari fyrir K-kk-þf Ó-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, D-x-x- I-x-x H-x-x, sæti fangelsi í sex mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða, A-kvk-nf H-x-x, sæti fangelsi í sex mánuði en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 86 kannabisplöntur, 1.557,30 grömm af kannabislaufum og allur ræktunarbúnaður sem lögregla lagði hald á við rannsókn málsins, sbr. munaskýrslur nr. 145528, 145529 og 145527, þar með talið lampar, tjöld, straumbreytar, loftblásarar, vatnsdælur og tímarofar.

Ákærðu greiði óskipt 249.061 krónur í sakarkostnað.

S-kvk-nf D-kvk-nf J-kvk-nf